# Referat af møde i ST Koordineringsgruppen for gymnasierettede aktiviteter

Dato for mødet: tirsdag den 25. juni 2013, kl. 11-13.

Sted: 5342-333 Ada Møderum

**Tilstede**

Søren Poulsen, Jens B. Bennedsen, Ulrik Uggerhøj, Kaj Mikael Jensen, Bo Holm Jacobsen, Johannes Overgaard, Magdalena Pyrz, Finn Borchsenius, Frank Jensen, Karin Vikkelsø, Birgit Sørensen Langvad, Lisbet Rauff, Mie Sørensen, Anne Marie Dalgas, Jens Holbech, Christine J. Morgan

**Afbud**

Anna Busch Nielsen, Eva Arent Kvistgaard, Michael Caspersen, Johan P. Hansen, Katrine Mikkelsen

## Beslutningsreferat

### Kriterier for træk på dekanpuljen

En revideret udgave af Kriterier for træk på dekanpuljen blev forelagt som opfølgning på marts mødets diskussion om aflønning af studerende på faglige messer fremlagde. Der var ingen umiddelbare forslag til ændringer i udkastet. **Det omdelte udkast udsendes med referatet og gruppens medlemmer melder tilbage med ændringsforslag indenfor ca. en uge**.

### Skemalægning af forløb og gymnasielærerdage

Den nye overenskomst for gymnasierne betyder at de har brug for at fastlægge deltagelse i AU’s gymnasierettede aktiviteter i længere tid i forvejen end tidligere. Det giver et problem de steder, hvor lokaler og laboratorier bruges til både studerende og besøgende elever, idet ST’s lokaleplaner for undervisning af universitetsstuderende først ligger fast lige inden semester start og den undervisning har fortrinsret over besøg udefra. **Jens H. kontakter bygningschefen og/eller Studieadministrationen med det formål at finde en løsning, der tilgodeser gymnasiernes behov i større grad end hidtil, hvis muligt.**

Den nye overenskomst for gymnasierne betyder endvidere at det er ekstra vigtigt at få meldt datoer for næste skoleårs gymnasielærerdage ud nu**. De institutter, der mangler hører fra Jens H direkte.**

### Forsikringsforhold

Et udkast til disposition for et notat vedrørende forsikringsforhold ved de skole- og gymnasierettede aktiviteter blev omdelt og kort kommenteret. **Udkastet udsendes med referatet og medlemmerne melder tilbage med forslag til ændringer.**

### Oversigt over aktiviteter og formål

Med en enkelt tilføjelse godkendte gruppen den omdelte liste af skole- og gymnasierettede aktiviteter ved ST, som institutterne bidrager til. **Den reviderede liste udsendes med referatet og kan fremadrettet bruges internt på institutterne of i forbindelse med afrapportering til institutlederkredsen.**

Den samlede oversigt over formål med de skole- og gymnasierettede aktiviteter ved ST, som institutterne bidrager til blev diskuteret og **der var forskellige holdninger til hvordan oversigten bedst kan bruges internt på institutterne, i Koordineringsgruppen og i fht afrapportering til fx institutlederkredsen. Der var enighed om ikke at lave en standardiseret eller prioriteret liste af formål, men i stedet tilgodese institutternes diverse behov, ønsker og muligheder ved at bevare bruttolisten som den ser ud nu.** **Formålene sendes ud med referatet med mulighed for at indsende ændringer eller tilføjelser.**

### SRP

Institutterne arbejder på at opdatere og udvikle SRP forløb og få dem lagt på hjemmesiden. Skabelonen til SRP forløb ligger her: <http://scitech.au.dk/index.php?id=90321>.

**Institutterne tjekker egne forløb og fortæller Jens H. hvilke ændringer, der skal laves på den fælles SRP side (**[**www.scitech.au.dk/srp**](http://www.scitech.au.dk/srp) **). De tydeliggør i beskrivelsen af ændringer til Jens H. hvilke(t) gymnasiefag, der er det/de primære, så det/de kan markeres på listen over fag for det enkelte forløb.**

**Jens H. sørger for at ændringer bliver lavet på fællessiden.**

**Christine og Jens H. søger input fra gymnasierne vedrørende hvilke perioder/uger, der er bedst at udbyde SRP tilbud (stx og htx).**

På den fælles SRP webside er det p.t. muligt for brugerne (elever og lærere) at søge på gymnasiefag og forløbstitel. **Jens H. undersøger muligheden for søgning af forløb efter institutnavn.**

### Intro til forskning og studier

ST Studieadministrationen og Center for Scienceuddannelse planlægger et kursus i introduktion til forskning og studier for studerende, der formidler til/underviser i de skole- og gymnasierettede aktiviteter. Kurset bliver til efteråret og **Studieadministrationen udsender en mail til Koordineringsgruppen med beskrivelse af kurset samt mulighed for tilmelding af relevante studerende.**

## Om næste møde

Afholdes i september og skal være af 2 timers varighed. Vi forsøger at gentage successen med et institut som vært, gerne med mini-rundvisning efterfølgende.

Gruppen besluttede at lave næsten papirfrie møder fremover. Det betyder, at det kun er dagsordenen, der uddeles i papirudgave. Resten af bilagene til mødet søges udsendt elektronisk i god tid inden mødet.

**Forslag til dagsordenpunkter på september møde**

*Dit Studievalg 2012”. Udskudt til september pga. sygdom*

Ekstrakt af survey blandt studiestarterne efterår 2012 om deres valg af studie. Hvad kan vi lære af undersøgelsen med relevans for institutternes gymnasie- og skolerettede aktiviteter? v. Eva

*Fokus på HTX som målgruppe*

Hvem er HTX og kan institutterne fhv. let justere indhold og/eller beskrivelser af aktiviteter, så htx lærere/elever også kan se sig selv i tilbuddene? Præsentation af HTX og et udkast til et konkret redskab til institutterne.

*Samarbejde med gymnasielærere*

Hvordan gør vi lige, hvis vi gerne vil inddrage lærere i udvikling? Oplæg om materiale på vej med formaliteter og fif i forbindelse med udviklingsprojekter hvor gymnasielærere deltager som sparringspartnere

*Institutternes input til næste gymnasielærer nyhedsbrev*

Forslag om fast punkt på dagsordenen fremadrettet

-------------------------------------------------------------------------------------------------------------------------------------------

Se mødereferater og andre fællesfiler her: <http://scitech.medarbejdere.au.dk/gym-aktiviteter/>

**Deltagere i Koordineringsgruppen for gymnasierettede aktiviteter**

Birgit Sørensen Langvad, Institut for Agroøkologi, AGRO

Bo Holm Jacobsen, Institut for Geoscience, GEO

Finn Borchsenius, Science Museerne

Frank Jensen, Institut for Kemi, CHEM

Helge Knudsen, Institut for Fysik og Astronomi, PHYS

Jens B. Bennedsen, Ingeniørhøjskolen Aarhus Universitet /Institut for Ingeniørvidenskab, ASE/ENG

Johan Peder Hansen, Institut for Matematik, MATH

Johannes Overgaard, Institut for Bioscience, BIOS

Kaj Mikael Jensen, Interdisciplinært Nanoscience Center, iNANO

Karin Vikkelsø Østergaard, Institut for Husdyrvidenskab, ANIS

Lisbet A. Rauff, Institut for Fødevarer, FOOD

Magdalena Pyrz, Institut for Molekylærbiologi og Genetik, MGB

Søren Poulsen, Institut for Datalogi, CS

Anna Busch Nielsen, ST Kommunikation, AU KOM, ST

Eva Kvistgaard Arent, ST Studieadministration, AU STUDADM, ST

Michael E. Caspersen, Center for Scienceuddannelse, CSE

Katrine Mikkelsen, Koordineringsgruppen/ST Studieadministration, AU STUDADM, ST

Jens Holbech, ST Dekansekretariatet

**Koordineringsgruppen har til formål** *at koordinere, prioritere ressourcer, udvikle og skabe*

*synergi mellem de mange aktiviteter for gymnasielever samt deres lærere*

*som institutternes og Science Museernes ansatte og studerende varetager (Institutlederkredsen 7. november 2012)*